EkBass/fiwiki-20250220-pages-articles huggingface dataset:
Káto Nisí

Káto Nisí () on pieni Kreikan saari, joka kuuluu Pohjoisen Egean saariin ja sijaitsee Antípsaran saaren eteläpuolella. Saaren pinta-ala on 0,158 neliökilometriä ja se on asumaton (vuonna 2011). Hallinnollisesti Káto Nisí kuuluu Psarán kuntaan, Chíoksen alueyksikköön ja Pohjois-Egean saarten alueeseen. Káto Nisín ja Antípsaran välissä sijaitsee Mediakón saari. == Lähteet == Luokka:Pohjoisen Egean saaret Luokka:Psará
Kavaloúros

Kavaloúros () eli Sedoúsa (Σεδούσα, myös Sidoúsa, Σιδούσα) on pieni Kreikan saari, joka kuuluu Pohjoisen Egean saariin ja sijaitsee Lesboksen saaren länsipuolella lounaaseen Megalonísin saaresta. Saaren pinta-ala on 0,036 neliökilometriä ja se on asumaton. Hallinnollisesti Kavaloúros kuuluu Länsi- Lesboksen kuntaan, Lesboksen alueyksikköön ja Pohjois-Egean saarten alueeseen. == Lähteet == Luokka:Länsi-Lesbos Luokka:Pohjoisen Egean saaret
Kávouras (Mýkonos)

Kávouras () on pieni Kreikan saari, joka kuuluu Kykladien saariryhmään ja sijaitsee Mýkonoksen saaren länsipuolella Mýkonoksen kaupungin edustalla. Saaren pinta-ala on noin 0,006 neliökilometriä ja se on asumaton (vuonna 2011). Hallinnollisesti Kávouras kuuluu Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kávouraksen kaakkoispuolella sijaitsee Báoksen saari. == Lähteet == == Aiheesta muualla == Luokka:Kykladit Luokka:Mýkonos
Kávouras

Kávouras () voi viitata seuraaviin saariin Kreikassa: * Kávouras eli Epáno Fýra, saari Kykladien saariryhmässä lähellä Antíparosta * Kávouras, saari Kykladien saariryhmässä lähellä Mýkonosta
Klidoúra

Klidoúra () eli Kleidoúra (Κλειδούρα) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin, ja sijaitsee Schoinoúsan saaren koillispuolella sen ja Káto Koufonísin saaren välissä. Saaren pinta-ala on noin 0,007 neliökilometriä ja se on asumaton (vuonna 2011). Hallinnollisesti Klidoúra kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. == Lähteet == Luokka:Pienet Kykladit
Kokkinonísi

Kokkinonísi () on pieni Kreikan saari, joka kuuluu Pohjoisen Egean saariin ja sijaitsee Psarán saaren pohjoisrannikon edustalla. Saaren pinta-ala on 0,006 neliökilometriä ja se on asumaton. Hallinnollisesti Kokkinonísi kuuluu Psarán kuntaan, Chíoksen alueyksikköön ja Pohjois-Egean saarten alueeseen. == Lähteet == Luokka:Pohjoisen Egean saaret Luokka:Psará
Waima’an kieli

Waima'a (tai waimoa) on Itä-Timorilla puhuttava malajilais-polynesialainen kieli. Vuonna 2010 kielellä arvioitiin olevan 3000 puhujaa. Waima'an lähimpiä sukulaiskieliä ovat mm. nauete ja kairui-midiki. Kieltä kirjoitetaan latinalaisin aakkosin. == Fonologia == === Vokaalit === Etinen Keskinen Takainen Suppea i u Puolisuppea e o Avoin a Lähde: === Konsonantit === Labiaali Alveolaari Velaari Glottaali Nasaali Norm. m n Ston. m̥ n̥ Glott. mˀ nˀ Klusiili Norm. b d g ʔ Asp. pʰ tʰ kʰ Ejek. pʼ tʼ kʼ Frikatiivi Norm. (f) s h Glott. sˀ Lateraali Norm. l Ston. l̥ Glott. lˀ Tremulantti Norm. r Glott. rˀ Puolivokaalit Norm. w Ston. w̥ Glott. wˀ Lähde: == Lähteet == Luokka:Itä- Timorin kielet Luokka:Malaijilais-polynesialaiset kielet
Kómpi

Kómpi (, ) on pieni Kreikan saari, joka kuuluu Pohjoisen Egean saariin ja sijaitsee Límnoksen saaren etelärannikon edustalla Moúdroksenlahden suussa. Saaren pinta-ala on 0,0836 neliökilometriä ja se on asumaton (vuonna 2011). Hallinnollisesti Kómpi kuuluu Límnoksen kuntaan, Límnoksen alueyksikköön ja Pohjois-Egean saarten alueeseen. Kómpin saaren suurin korkeus on noin 54 metriä merenpinnasta laskettuna. Saarella on vuonna 1912 rakennettu majakka, jonka korkeus on 7 metriä ja merenpinnasta laskettuna 57 metriä, sekä Pyhälle Fotinelle (Agía Foteiní) omistettu kappeli. Kómpin eteläpuolella sijaitsee Kastrián saari. == Lähteet == Luokka:Límnos Luokka:Pohjoisen Egean saaret
Koróni (saari)

Koróni () eli Mikrí Kouroúni (Μικρή Κουρούνη) eli Koutsouliá (Κουτσουλιά) on pieni Kreikan saari, joka sijaitsee Attikan itärannikolla Pórto Ráftin kaupungin Korónin niemen itäpuolella. Saaren pinta-ala on noin 0,047 neliökilometriä ja se on asumaton. Hallinnollisesti Koróni kuuluu Markópoulo Mesogaíaksen kuntaan, Itä-Attikan alueyksikköön ja Attikan alueeseen. == Lähteet == Luokka:Egeanmeren saaret Luokka:Markópoulo Mesogaías
Kouloúndros

Kouloúndros () eli Kouloúntros (Κουλουντρός) on pieni Kreikan saari, joka kuuluu Dodekanesian saariryhmään ja sijaitsee Sýmin ja Sesklín saarten eteläpuolella. Saaren pinta-ala on noin 0,14 neliökilometriä ja se on asumaton (vuonna 2011). Hallinnollisesti Kouloúndros kuuluu Sýmin kuntaan, Ródoksen alueyksikköön ja Etelä-Egean saarten alueeseen. Saari on Sýmin ympäristön muiden pienten lähisaarten kanssa osa Natura 2000 -aluetta. == Lähteet == Luokka:Dodekanesia Luokka:Kreikan Natura-alueet Luokka:Sými
Koumpí

Koumpí () on pieni Kreikan saari, joka kuuluu Pohjoisten Sporadien saariryhmään ja sijaitsee Kyrá Panagián saaren koillispuolella sen ja Gioúran saaren välissä. Saaren pinta-ala on noin 0,02 neliökilometriä ja se on asumaton (vuonna 2011). Hallinnollisesti Koumpí kuuluu Alónnisoksen kuntaan, Sporadien alueyksikköön ja Thessalian alueeseen. == Lähteet == Luokka:Alónnisos Luokka:Pohjoiset Sporadit
Kounéli (Agathonísi)

Kounéli () on pieni Kreikan saari, joka kuuluu Dodekanesian saariryhmään ja sijaitsee Agathonísin saaren eteläpuolella. Saaren pinta-ala on noin 0,23 neliökilometriä ja se on asumaton (vuonna 2011). Hallinnollisesti Kounéli kuuluu Agathonísin kuntaan, Kálymnoksen alueyksikköön ja Etelä-Egean saarten alueeseen. == Lähteet == Luokka:Agathonísi Luokka:Dodekanesia
Kounéli (Euboia)

Kounéli () eli Megálo Kounéli (Μεγάλο Κουνέλι) on pieni Kreikan saari, joka sijaitsee Eteläisessä Euboianlahdessa Stýran saaren pohjoispuolella. Saaren pinta-ala on noin 0,036 neliökilometriä ja se on asumaton. Hallinnollisesti Kounéli kuuluu Kárystoksen kuntaan, Euboian alueyksikköön ja Keski-Kreikan alueeseen. == Lähteet == Luokka:Euboian saaret Luokka:Kárystos
Kounéli

Kounéli (, ”Kaniini”) voi viitata seuraaviin saariin Kreikassa: * Kounéli, saari Dodekanesian saariryhmässä lähellä Agathonísia * Kounéli, saari Ekhinadeilla Jooniansaarten saariryhmässä * Kounéli, saari Eteläisessä Euboianlahdessa lähellä Euboiaa * Kymó eli Kounéli, saari Kreetan rannikolla Kreikassa == Katso myös == * Kounelonísi, useita paikkoja
Kounelonísi (Mýkonos)

Kounelonísi () eli Schínos (Σχίνος) on pieni Kreikan saari, joka kuuluu Kykladien saariryhmään ja sijaitsee Ríneian saaren itärannikon edustalla. Saaren pinta-ala on noin 0,145 neliökilometriä ja se on asumaton. Hallinnollisesti Kounelonísi kuuluu Mýkonoksen kuntaan, Mýkonoksen alueyksikköön ja Etelä-Egean saarten alueeseen. Saarella on Pyhälle Georgiokselle (Ágios Geórgios) omistettu kirkko. Kounelonísi on Ríneian tavoin osa Deloksen arkeologista aluetta. == Lähteet == Luokka:Kykladit Luokka:Mýkonos
Dorte Bennedsen

Dorte Marianne Bennedsen (2. heinäkuuta 1938 Frederiksberg – 17. maaliskuuta 2016) oli tanskalainen sosiaalidemokraattinen poliitikko. Hän istui kansankäräjillä vuosina 1975–2001 ja toimi Tanskan kirkkoministerinä 1971–1973 sekä opetusministerinä 1979–1982. ==Yksityiselämä== Bennedsenin äiti Bodil Koch oli myös sosiaalidemokraattinen poliitikko ja ministeri. ==Lähteet== ==Aiheesta muualla== * Dorte Bennedsen Tanskan kansankäräjien verkkosivuilla Luokka:Tanskan ministerit Luokka:Tanskan opetusministerit Luokka:Vuonna 1938 syntyneet Luokka:Vuonna 2016 kuolleet
Saint-Créac (Gers)

Saint-Créac on kunta Lounais-Ranskassa Gersin departementissa Occitanien alueella. Se sijaitsee noin 40 kilometriä Condomin kaupungista itään. pienoiskuva|vasen|Saint-Loupin kirkko Kunnan keskustassa oleva Saint-Loupin kirkon alkuperä ulottuu 600-luvulle saakka, jolta ajalta on säilynyt kirkon apsis. Kirkkoa uudistettiin ja laajennettiin 1100-luvulla. Musta prinssi tuhosi osan kirkosta satavuotisessa sodassa. Kirkko rakennettiin uudelleen 1400- ja 1500-luvuilla. Kirkko ja sen hautausmaata ympäröivä muuri luokiteltiin historialliseksi muistomerkiksi 22. toukokuuta 1995. ==Lähteet== ==Aiheesta muualla== Luokka:Gersin kunnat
Jönköpings-Posten

Jönköpings-Posten on ruotsalainen vuonna 1865 perustettu sanomalehti, jonka toimitus on Jönköpingissä. Se ilmestyy paperisena kuusi kertaa viikossa ja kuuluu Bonnier-konserniin. Jönköpings-Posten Kapellgatan.jpg|Lehden toimitustalo Jönköpingissä. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Bonnier Luokka:Jönköpingin kunta
Saint-Créac

Saint-Créac voi tarkoittaa seuraavia: == Maantiede == * Saint-Créac, kunta Ranskassa Gersin departementissa * Saint-Créac, kunta Ranskassa Hautes- Pyrénéesin departementissa
Paczków (kunta)

Paczków on kaupungin sisältävä maalaiskunta Nysan piirikunnassa Opolen voivodikunnassa Puolassa. Sen väkiluku oli vuoden 2020 lopussa 12 429. Kunnan hallintokeskus on Paczkówin kaupunki. == Maantiede ja liikenneyhteydet == Paczkówin kunnan pinta-ala on noin 79,8 neliökilometriä. Se rajoittuu Kamieniec Ząbkowickin, Otmuchówin, Ziębicen ja Złoty Stokin kuntiin ja Tšekin tasavaltaan. Kunta sijaitsee Sleesian alangon ja Sudeettien rajalla. Sen pinta-alasta noin 64,1 km2 on maatalouskäytössä ja noin 1,2 km2 on metsää ja metsämaata. Pieni osuus Nysa Kłodzka -joesta sijaitsee kunnan alueella. Paczkówin kunta jakautuu hallinnollisesti Paczkówin kaupunkiin ja seuraaviin 12 kylään: * Dziewiętlice * Frydrychów * Gościce * Kamienica * Kozielno * Stary Paczków * Lisie Kąty * Ścibórz * Trzeboszowice * Wilamowa * Ujeździec * Unikowice Valtatie 46 ja rautatielinja 137 (Katowice–Legnica) kulkevat Paczkówin kunnan halki. == Väestö == Paczkówin kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 14 253. Vuoden 2021 joulukuussa 50,6 prosenttia kunnan asukkaista oli naisia ja 49,4 prosenttia miehiä. Alle 18-vuotiaat muodostivat kunnan väestöstä 15,4 prosenttia, työikäiset 60,8 prosenttia ja eläkeikäiset 23,9 prosenttia. Väestön keski-ikä oli 43,0 vuotta. Vuonna 2020 kunnan työttömyysaste oli 11,3 prosenttia. == Lähteet == == Aiheesta muualla == * Luokka:Opolen voivodikunnan kunnat
Gramont (Tarn-et-Garonne)

Gramont on kunta Lounais-Ranskassa Tarn-et-Garonnen departementissa Occitanien alueella. Se sijaitsee Arratsjoen varrella, noin 37 kilometriä Castelsarrasinin kaupungista lounaaseen. Kunnan maisemaa hallitsee 1200-luvulta peräisin oleva linna Château de Gramont. Linna toimi tuolloin Ranskan kuningaskunnan ja englantilaisten hallussa olevan Guyenne rajalla. Linnaa laajennettiin 1300-luvulla ja siitä tehtiin tyylikäs renessanssiasunto. Linna on luokiteltu historialliseksi muistomerkiksi. ==Lähteet== ==Aiheesta muualla== Luokka:Tarn-et-Garonnen kunnat
Buck Jones

Buck Jones, oikealta nimeltään Jari Salminen on suomalainen rockabilly- muusikko. Salminen soitti bassoa Dead End 5 -yhtyeessä, joka julkaisi Finnlevyn kautta vuonna 1976 Dead Ends -albumin ja seuraavana vuonna Läpilyönti-albumin. Lisäksi yhtye teki Deccalle kolme singleä. Helsingin Sanomien Markku Fagerlund ja Kalle Heikkinen arvioivat Läpilyönnin perusteella, että kyseessä on puheita köykäisemmäksi osoittautunut tusinayhtye, jolta idea puuttui täysin. Buck Jones & His Rhythm Riders julkaisi syksyllä 1979 Emin kustantaman Crazy Chicken Boogie -albumin ja seuraavana vuonna Explosive Rockabilly -albumin. Lisäksi ilmestyi EP ja kaksi singleä. Ensilevyn tulkintoja Fagerlund piti samasta muotista valettuina. Toiselta albumilta Fagerlund ei löytänyt sykettä eikä räjähtävää menoa. Hänen mukaansa soittopuoli toimi mutta hyvät kappaleet puuttuivat. Taustayhtyeen nimeksi vaihtui Lonestar Cowboys, millä nimellä ilmestyi vuonna 1980 Everybodys rockin tonight -EP. Vuonna 1980 Salminen teki vielä Buck Jones -nimellä singlen ja albumin Bad. Albumilla taustayhtyeenä oli Mystery Train. Helmikuussa 1981 Buck Jones ja ja Teddy Guitar -nimellä tunnettu Alpo Hakala kävivät Yhdysvalloissa äänittämässä muun muassa Ray Campin ja Jimmy Lee Maslonin kanssa California '81 -levyn. Lisäksi äänityksistä julkaistiin kaksi singleä. Hakalan ja Buck Jonesin Lonestars-yhtye toimi Campin Euroopan- kiertueen taustayhtyeenä. Lonestarsissa soittivat myös Dodgersin Rock-Ola ja Rhythm Ridersin Farmer-John ja sitä markkinoitiin Suomessa rockabillyn superyhtyeenä. Lonestars julkaisi vuonna 1981 kaksi singleä ja Bop & Roll -albumin. Kesällä Lonestars muutti nimekseen Falcons ja julkaisi sillä nimellä singlen ja Flamin' -albumin. Buck Jonesin mukaan yhtye ei halunnut olla enää rockabilly-yhtye vaan jotain rock and rollin, bluesin ja kantrin väliltä. Falcons säesti myös Campin ja Maslonin Euroopan-kiertuetta ja esiintyi syksyyn 1981 kunnes manageri Kari Heimosen mukaan Buck Jonesin ja Olan oli tarkoitus aloittaa varusmiespalvelus, Farmer-Johnin valmistautua ylioppilaskirjoituksiin ja Alpo Hakalan valmistua ammattiin. Buck Jones ja Alpo Hakala tekivät vielä vuonna 1983 Buck Jones with the Hooks -nimellä Bitch-albumin. Sillä lauloi jo Dead End 5:ssä laulanut Annika Salminen. Buck Jones työskenteli vakuutusyhtiössä johtotehtävissä ja palasi musiikkialalle vuosituhannen vaihteessa. Hän on julkaissut sittemmin useita albumeja. == Lähteet == Luokka:Elävät henkilöt Luokka:Suomalaiset muusikot Luokka:Syntymävuosi puuttuu
Valentyn Moroz

Valentyn Moroz, , (15. huhtikuuta 1936 Holoniv, Volynia – 16. huhtikuuta 2019 Lviv, Ukraina) oli ukrainalainen historioitsija, poliittinen toisinajattelija ja esseisti. Moroz oli tunnetuimpia neuvostoukrainalaisia toisinajattelijoita, mutta hänen nationalistiset näkemyksensä ja käyttäytymisensä veivät hänen maineensa. Moroz opiskeli historiaa Lvivin yliopistossa 1953–1958, toimi historianopettajana Volhynian alueella ja opetti 1964–1965 historiaa kahdessa opettajaoppilaitoksessa. Hän levitti samizdat-materiaalia, mistä syystä hänet pidätettiin syyskuussa 1965 ja tuomittiin tammikuussa 1966 neljän vuoden vankeuteen. Vankileirillä Mordvassa hän kirjoitti esseen ”Raportti Berijan reservaatista”, joka salakuljetettiin leiriltä ulkomaailmaan. Sen ansiosta hän sai maineen samizdat-kirjallisuuden merkittävimpiin kuuluvana äänenä. Vapauduttuaan leiriltä syyskuussa 1969 Moroz kirjoitti Ukrajinskyi visnykiin ja muutamia huomiota herättäneitä esseitä, joiden ansiosta hänen suosionsa ja vaikutusvaltansa toisinajattelijapiireissä lisääntyi, vaikka kirjoituksiin kohdistui myös kritiikkiä. Hänet pidätettiin uudestaan kesäkuussa 1970, jolloin hänen tuekseen asettuivat sellaisetkin, joita hän oli kirjoituksissaan arvostellut, esimerkiksi Ivan Dzjuba. Seurauksena oli vastalauseita, mutta hänet tuomittiin marraskuussa 1970 ”erityisen vaarallisena rikoksenuusijana” yhdeksän vuoden vankeusrangaistukseen, josta kuusi vuotta vankilassa ja kolme vuotta erikoishallinnon leirillä, sekä viiden vuoden karkotukseen. Tapaus herätti huomiota ulkomaillakin. Hänen esseitään julkaistiin 1974 englanniksi, ja hänen tuekseen perustettiin komiteoita Yhdysvalloissa ja Kanadassa. Morozia pidettiin ankarissa oloissa Moskovassa Vladimirin vankilassa, josta hänet siirrettiin Mordvaan erikoishallinnon leirille, missä hän osallistui protestitoimintaan muiden poliittisten vankien kanssa. Neuvostoliittolaisen ihmisoikeusliikkeen julkaisussa julkaistiin marraskuussa 1977 kirjoitus, jossa eräät vankitoverit arvostelivat Morozia poliittiselle vangille sopimattomasta käytöksestä. Moroz ja neljä muuta poliittista vankia vaihdettiin huhtikuussa 1979 kahteen Yhdysvalloissa vangittuun neuvostoliittolaiseen vakoilijaan. Morozin vapautumista tervehdittiin laajalti lännessä, ja hän esiintyi useita kertoja, mutta hänen äärinationalisminsa ja erikoinen käytöksensä sai entisiä kannattajia ottamaan etäisyyttä. Moroz asui 1980-luvulla pääasiassa Kanadassa Torontossa, missä hän julkaisi Anabasis-lehteä. Hän palasi Ukrainaan 1991 ja asettui Lviviin. Hän toimi opettajana ja kirjoitti muutamia kirjoja ja artikkeleita, mutta niiden merkitys jäi aiempaa vähäisemmäksi. ==Lähteet== Luokka:Ukrainalaiset toisinajattelijat Luokka:Vuonna 1936 syntyneet Luokka:Vuonna 2019 kuolleet
OpenSea

OpenSea on yhdysvaltalainen online non-fungible token (NFT) -markkinapaikka, jonka pääkonttori sijaitsee New Yorkissa. Yrityksen perustivat Devin Finzer ja Alex Atallah vuonna 2017. OpenSea tarjoaa markkinapaikan, joka mahdollistaa ei-vaihtokelpoisten rahakkeiden myymisen suoraan kiinteään hintaan tai huutokaupalla, joka perustuu Ethereum ERC-721 -standardiin, Ethereum Polygonin kerroksen 2 skaalausratkaisuun, Klaytnin KIP-7-standardiin. ja Solanan SPL- standardi. ==Aiheesta muualla== * https://opensea.io/ Luokka:Yhdysvaltalaiset verkkokaupat Luokka:Yhdysvaltalaiset yritykset
Kai Armas Vakkuri

Kaino (Kai) Armas Vakkuri (1. maaliskuuta 1914 Somero – 25. joulukuuta 1978 Hyvinkää) oli suomalainen puutarhuri, yrittäjä ja järjestö- ja yritysjohtaja, joka sai kauppaneuvoksen arvonimen. Vakkurin vanhemmat olivat maanviljelijä Oskari Richard Vakkuri ja Alina Ilmén ja puoliso vuodesta 1939 Hilkka Elina Tenho. Vakkuri kävi seitsemän luokkaa yhteiskoulua, oli puutarhaharjoittelija Osmolan puutarhassa Lahdessa ja Ala-Lemun hedelmätarhassa Kaarinassa, kävi Lepaan puutarhurikoulun 1932–1934 ja harjoitteli puutarha-alaa Ranskassa, Hollannissa, Saksassa ja Tanskassa 1935–1938. Hän oli Hapenensaaren kartanon puutarhuri Viipurin maalaiskunnassa 1938–1939, Pälsin puutarhan puutarhuri Lopella 1940–1945, Osuusliike Ahjon puutarhuri Hyvinkäällä 1945–1951, Kauppapuutarhaliiton toiminnanjohtaja 1951–1954 ja Kauppapuutarha Vakkurin perustaja, omistaja ja toimitusjohtaja vuodesta 1953. Vakkuri oli Puutarhauutiset-lehden päätoimittaja 1952–1959 ja Hyvinkään kauppalanvaltuuston, vuodesta 1960 kaupunginvaltuusto, jäsen 1956–1968 ja kauppalanhallituksen, vuodesta 1960 kaupunginhallitus, jäsen 1958–1965. Hänellä oli myös useita muita luottamus- ja asiantuntijatehtäviä. Sotilasarvoltaan Vakkuri oli reservin majuri (1963). Hän sai kauppaneuvoksen arvonimen 1963. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset järjestöjohtajat Luokka:Suomalaiset puutarhurit Luokka:Suomalaiset päätoimittajat Luokka:Hyvinkään kaupunginvaltuutetut Luokka:Kauppaneuvokset Luokka:Vuonna 1914 syntyneet Luokka:Vuonna 1978 kuolleet
Salta-luokka

Salta-luokka on Argentiinan laivaston kahden Saksassa valmistetun sukellusveneen muodostama alusluokka. Ne perustuvat tyypin 209 sukellusveneeseen. == Alukset == Salta-luokan sukellusveneetGardiner, Robert s. 11 Nimi Telakka Kölinlasku Vesille Valmis Kohtalo ARA Salta Howaldtswerke- Deutsche Werft, Kiel 30. huhtikuuta 1970 9. marraskuuta 1972 7. maaliskuuta 1975 ARA San Luis HDW 1. lokakuuta 1970 3. huhtikuuta 1973 24. toukokuuta 1974 poistettu 1997 == Lähteet == * === Viitteet === *
Aarne Välimäki

Aarne Henrik Välimäki (5. tammikuuta 1904 Alavus – 17. maaliskuuta 1982 Tampere) oli suomalainen osuustoimintaliikkeen vaikuttaja ja yritysjohtaja, joka sai kauppaneuvoksen arvonimen. Välimäen vanhemmat olivat pakettimestari Juho Kustaa Välimäki ja Kaisu Otilia Louvesniemi ja puoliso vuodesta 1928 Hilja Ruottinen. Välimäki kävi keskikoulun 1919 ja suoritti Kulutusosuuskuntien Keskusliiton kirjeopiston ja Osuuskauppakoulun erikoiskursseja 1921–1933 sekä Osuuskauppakoulun 1927. Hän oli Kulutusosuuskuntien Keskusliiton liikkeenjohdon harjoittelulinjalla 1933–1934 ja teki opintomatkoja useisiin eri maihin. Välimäki oli Seinäjoen Työväen Osuuskaupan myyjä 1921–1922, Suupohjan Kuluttajain Osuusliikkeen kirjanpitäjä 1923–1925, Pielisjärven Yleisen Osuusliikkeen kirjanpitäjä ja varastonhoitaja Lieksassa 1925–1927, Osuusliike Oma-Avun konttoripäällikkö Joensuussa 1927–1932, Työväen Osuusliike Lapinmaan, vuodesta 1936 Osuusliike Lapinmaa, kaupallinen johtaja Rovaniemellä 1934–1935 ja toimitusjohtaja 1935–1950, Osuustukkukaupan rautaosaston osastopäällikkö 1950–1952, Osuusliike Imatran toimitusjohtaja 1952–1956 ja Osuusliike Voiman toimitusjohtaja Tampereella 1957–1968. Asuntokeskuskunta Rovaniemen Hakan toimitusjohtaja Välimäki oli 1939–1950 ja Rovaniemen kauppalanhallituksen jäsen 1940–1950, minkä lisäksi hänellä oli lukuisia osuustoiminnallisia ja muita luottamustehtäviä. Sotilasarvoltaan Välimäki oli reservin korpraali. Hän sai kauppaneuvoksen arvonimen 1963. Taiteilija Into Linturi maalasi hänen muotokuvansa 1968. ==Lähteet== Luokka:Suomalaiset osuustoimintaliikkeen vaikuttajat Luokka:Suomalaiset yritysjohtajat Luokka:Kauppaneuvokset Luokka:Vuonna 1904 syntyneet Luokka:Vuonna 1982 kuolleet
Teuvo Katainen

Teodor (Teuvo) Katainen (26. lokakuuta 1903 Vieremä – 8. heinäkuuta 1971 Jyväskylä) oli suomalainen yritysjohtaja, joka sai kauppaneuvoksen arvonimen. Kataisen vanhemmat olivat maanviljelijä Juho Pekka Katainen ja emäntä Ida Maria Väisänen ja puoliso vuodesta 1938 Hellä Kyllikki Vesterinen. Katainen kävi kansakoulun ja Peltosalmen maamieskoulun, valmistui maatalousteknikoksi Kurkijoen maamiesopistosta 1929 ja suoritti osuuskassakurssin 1933, säästöpankkikurssin 1935 ja hallinto-organisaatio- ja kirjanpitokurssin 1935–1936. Hän oli alueneuvoja Vehmersalmella 1930, Kuopion maanviljelysseuran maatalousneuvoja 1931, Konneveden maamiesseuran maatalousneuvoja 1932–1933, Joroisten maamiesseuraliiton sihteeri ja maatalousneuvoja 1930–1934, Iisalmen Osuuskassan hoitaja 1934–1935, Keski-Suomen säästöpankkiyhdistyksen sihteeri ja säästöpankkineuvoja 1935–1938 ja Oy Keskimaan, vuodesta 1963 Oy Keskisuomalainen, toimitusjohtaja 1938–1971. Kataisella oli myös luottamustehtäviä. Kauppaneuvoksen arvonimen hän sai 1963. ==Lähteet== Luokka:Suomalaiset yritysjohtajat Luokka:Kauppaneuvokset Luokka:Vuonna 1903 syntyneet Luokka:Vuonna 1971 kuolleet
Marvin Makinen

Marvin W. Makinen (s. 1939Yves Epelboin, World Directory of Crystallographers 10th ed. Springer ISBN 978-0-7923-4228-1 (Google Books)) on yhdysvaltalainen biokemisti, emeritusprofessori Chicagon yliopistosta. Hän on suomalaista sukujuurta.Marvin Makinen, University of Chicago. Viitattu 5.10.2022 World: The Loner Time 15.9.1961, Viitattu 5.10.2022 Hän oli 1961–1963 Neuvostoliitossa vankilassa vakoilusta.The Russian Catalogue The Raoul Wallenberg Research Initiative, rwi-70.de, viitattu 5.10.2022 Neljännen vuoden opiskelijana Makinen lähti 1961 Fulbright-stipendin saatuaan vaihto- opiskelijaksi Berliinin Freie Universitätiin. Hän puhui sujuvasti saksaa ja suomea ja opiskeli yksityisesti venäjää. Hän matkusti Helsingin kautta Berliiniin, jossa hän tapasi yhdysvaltalaisia tiedusteluvirkailijoita, jotka pyysivät häntä kuvaamaan kohteita matkallaan. Hän sanoo olleensa sinisilmäinen ja täysin tietämätön asioista ja otti pyynnön vastaan. Hän lähti Berliinistä vuokratulla Volkswagenilla Itä-Saksan ja Puolan kautta Moskovaan. Seuraavan kerran hänestä kuultiin, kun hän oli Moskovassa pidätettynä vakoilusta. Venäläisten viranomaisten mukaan hänet oli pidätetty Ukrainassa Kiovassa, jossa hän oli 27. heinäkuuta pysäköinyt ”epäilyttävään paikkaan” ja lähtenyt taksilla Kiovan lähistöllä olevaan sotilastukikohtaan, jossa hänet oli otettu kiinni, kun hän oli kuvaamassa. Kiovalaisessa sotilastuomioistuimessa hän sai kahdeksan vuoden tuomion. Time-lehden silloisen arvion mukaan hän oli Berliinin kriisin uhri. Hän päätyi Moskovan itäpuolelle Vladimirin vankilaan.Amy Knight, The Truth about Wallenberg The New York Review 20.9.2001 (Arkistoitu) Vankilassa hän kuuli ensimmäisen kerran Raoul Wallenbergistä.Marvin Makinen and Ari Kaplan, 22.1.2008, viitattu 5.10.2022 Kahden vuoden vankilatuomion jälkeen Makinen siirrettiin pakkotyöleirille Mordvaan, jossa hän kuuli jälleen tarinan ruotsalaisesta vangista. Myöhemmin Makinen toimi Wallenbergin vapauttamisen hyväksi ja tutki yhdessä Ari Kaplanin kanssa Wallenbergin jälkiä Vladimirin vankilassa etsimällä siellä samoihin aikoihin olleita vankeja, joiden mukaan Wallenberg oli ollut siellä. Hänen nimeään ei kuitenkaan ole vankilan rekisterissä. Vapauduttuaan 1963 vankien vaihdossa Makinen jatkoi uraansa Yhdysvalloissa ja tutki myöhäisvaiheen rintasyövän havaitsemista PET-kuvantamisella.Stu Borman, A Chemistry Spy Story, Chemical Engineering News 18.2.2013, viitattu 5.10.2022 ==Lähteet== Luokka:Yhdysvaltalaiset biokemistit Luokka:Amerikansuomalaiset henkilöt Luokka:Vuonna 1939 syntyneet Luokka:Elävät henkilöt
JBS

JBS voi tarkoittaa seuraavia: * JBS, brasilialainen ruokayhtiö * JBS, John Birch Society, yhdysvaltalainen antikommunistinen ja äärikonservatiivinen järjestö * JBS, Johanson-Blizzardin oireyhtymä.
Ethan Peck

Ethan Gregory Peck (2. maaliskuuta 1986 Los Angeles, Kalifornia) on yhdysvaltalainen näyttelijä, joka tunnetaan parhaiten Spockin roolista televisiosarjassa Star Trek: Strange New Worlds. Peck esitti Spockia jo vuonna 2017 alkaneessa Star Trek: Discovery -televisiosarjassa. Siinä hahmo esiintyi kuitenkin vain toisen kauden muutamassa jaksossa. Peck on näytellyt elokuvissa ja televisiosarjoissa lapsesta asti. Jo parikymppisenä vuonna 2009 hän sai pääroolin 10 Things I Hate About You -sarjasta, joka kuitenkin lopetettiin yhden kauden jälkeen. Elokuvissa hän on ollut pääosissa lähinnä pienen budjetin kauhuelokuvissa. == Yksityiselämä == Peckin isä Stephen Peck on yksi näyttelijä Gregory Peckin ja amerikansuomalaisen Greta Kukkosen kolmesta lapsesta. Peck samaistuu suomalaisiin juurinsa ja puhuu suomea joitakin sanoja. == Lähteet == Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt
John Sim

John Sim (1824 Aberdeen, Skotlanti – 1901) oli skotlantilainen kasvitieteilijä, joka oli kiinnostunut erityisesti maksasammalista. Sim syntyi James Simin ja Agnes Craigheadin perheeseen. John oli vanhempiensa toinen lapsi, ja hänellä oli isosisko Margaret sekä pikkuveljet Thomas ja James. Vuonna 1857 John Sim avioitui Isabella Thomson Robertsonin kanssa Ellonissa Aberdeenshiressa. Vuonna 1861 he asettuivat Johnin vanhempien aiemmin omistamalle maa-alueelle Aberdeenissa. Jossain vaiheessa seuraavien kymmenen vuoden kuluessa he kuitenkin muuttivat Strachaniin, jossa he viljelivät aiempaa isompaa maa-aluetta työllistäen muutamia ihmisiä. Vuonna 1891 John muutti Arbuthnottiin, ja 1901 hieman ennen kuolemaansa hän asui Peterculterissa. Johnilla ja Isabellalla oli viisi lasta: Thomas Robertson Sim, Agnes Craighead Sim, Mary Lyon Sim, James Sim ja John Sim. Lapsista myös Thomas Robertson Simistä tuli kasvitieteilijä ja James Simistä tuli metsänhoitovirkamies. John Sim keräsi kasveja erityisesti Skotlannin koillisosista ja löysi alueelta useita lajeja, joita siellä ei ollut aiemmin havaittu. Tällaisia lajeja olivat esimerkiksi hapsipihtisammal, haprakarvesammal, lännenviiksisammal sekä törrölovisammal. Vuonna 1878 Sim teki tutkimusmatkan Shetlandsaarille ja löysi sieltä aaparahkasammalen. Tuo esiintymä on koko Britannian ainoa lähellä merenpintaa oleva aaparahkasammalen esiintymä. Sim kirjoitti Shetlandsaarten tutkimusmatkastaan artikkelisarjan Aberdeenin sanomalehteen. == Lähteet == Luokka:Brittiläiset kasvitieteilijät Luokka:Skotlantilaiset biologit Luokka:Vuonna 1824 syntyneet Luokka:Vuonna 1901 kuolleet
Zinnkeller

Ravintola Zinnkeller on saksalainen ravintola Helsingin Kruununhaassa. Sen perusti keittiömestari Wolfgang Wiegand vuonna 1980.Jouni K. Kemppainen: Saksa on parsamaa. Toukokuun ruokamatkalla pysähdytään Euroopan sydämessä. Kuukausiliite|Ruokamatka, osa 5: Saksa. HS 7.5.2016 6:00. Viitattu 5.10.2022. Ravintolan omistus siirtyi syksyllä 2022 Wolfgang Wiegandin tyttärelle Nina Wiegandille, joka on työskennellyt ravintolassa vuodesta 1996 alkaen. Koulutukseltaan Nina Wiegand on lastentarhanopettaja. Zinnkeller sijaitsee 1895 valmistuneessa Liisankadun ja Meritullinkadun kulman talossa, jonka piirsi J. Rosenberg. Ravintolan ruokalajit tulevat muun muassa Berliinistä, Schleswig-Holsteinista, Hampurista, Baden-Württembergistä ja Schwarzwaldista. Osa keittiön raaka-aineista sekä kaikki viinit ja oluet tulevat Saksasta. Parsaviikkojen ohella ohjelmassa on Martin hanhiZinnkellerissä martinhanhea ja mustaakeittoa. 11.11.2004 2:00 ja Spanferkel, kokonaisena grillattu maitopossu. Muun muassa kansainvälinen gastronominen järjestö Châine des Rôtisseurs järjestää maitopossuillallisensa siellä. Ravintolan vuotuisiin teemoihin kuuluu myös syksyllä järjestettävä Oktoberfest. ==Lähteet== ==Aiheesta muualla== * Zinnkellerin verkkosivut Luokka:Kruununhaka Luokka:Ravintolat Helsingissä Luokka:Saksalainen keittiö
Carolyn Bertozzi

Carolyn Bertozzi (s. 10. lokakuuta 1966) on yhdysvaltalainen kemisti, joka tunnetaan työstään orgaanisen synteesin parissa, erityisesti biologisesti yhteensopivien reaktioiden kehittämisessä. Bertozzille myönnettiin Nobelin kemianpalkinto vuonna 2022 yhdessä Morten Meldalin ja Barry Sharplessin kanssa. Bertozzi aloitti biologian opinnot Harvardin yliopistossa vuonna 1984, mutta vaihtoi opintosuunnakseen kemian. Tohtorintutkintonsa hän suoritti Kalifornian yliopiston Berkeleyn kampuksella aiheenaan oligosakkaridien synteettiset analogit. Bertozzi jatkoi oligosakkaridien tutkimista tohtorintutkinnon jälkeen Kalifornian yliopiston San Franciscon kampuksella. Bertozzin työt koskevat orgaanisten reaktioiden suorittamista solujen pinnalla solujen tavanomaisten toimintojen häiriintymättä. Erityisesti hän on tutkinut ryhmänsä kanssa sialihappojohdannaisten ja syklo-oktyynien ja orgaanisten atsidien sykloadditioita solujen pinnalla. Bertozzi kutsuu menetelmäänsä bio- ortogonaaliseksi kemiaksi. Tutkimuskohteita ovat myös tulehdukset ja oligosakkaridien rooli syöpien kehittymisessä. Bertozzi toimii professorina Stanfordin yliopistossa. Bertozzille myönnettiin kemian Wolfin palkinto vuonna 2022. == Lähteet == Luokka:Nobelin kemianpalkinnon saajat Luokka:Yhdysvaltalaiset kemistit Luokka:Yhdysvaltalaiset professorit Luokka:Stanfordin yliopiston professorit Luokka:Vuonna 1966 syntyneet Luokka:Elävät henkilöt
Morten Meldal

Morten Peter Meldal (s. 16. tammikuuta 1954) on tanskalainen kemisti. Meldal on erikoistunut peptidien synteesiin ja klik-kemiaan. Meldalille myönnettiin Nobelin kemianpalkinto vuonna 2022 yhdessä Carolyn Bertozzin ja Barry Sharplessin kanssa. Meldal opiskeli Tanskan teknillisessä yliopistossa ja valmistui maisteriksi vuonna 1981 ja edelleen tohtoriksi vuonna 1983. Vuodesta 2003 hän on toiminut professorina Kööpenhaminan yliopistossa. Meldalin tutkimuskohteita ovat muun muassa glykopeptidien synteesi kiinteän kantajan pinnalla ja klik-kemiaan kuuluva triatsolien synteesi kuparin katalysoimalla alkyynien ja orgaanisten atsidien sykloadditiolla. == Lähteet == Luokka:Nobelin kemianpalkinnon saajat Luokka:Tanskalaiset kemistit Luokka:Tanskalaiset professorit Luokka:Vuonna 1954 syntyneet Luokka:Elävät henkilöt
SATB

SATB eli neliääninen harmonia on musiikkitermistön lyhenne, joka kuvaa tapaa säveltää musiikkia etenkin kuoroille, mutta myös muille laulu- ja soitinyhtyeille. Lyhenne tulee äänityypien alkukirjaimista: S = sopraano, A= altto, T = tenori ja B = basso. == Kuoromusiikki == Neliääninen harmonia eli SATB käyttäen sopraanoa, alttoa, tenoria ja bassoa on yleinen äänenjako klassisessa musiikissa, SATB musiklexikon.info mukaan lukien koraalit ja useimmat Bachin kantaatit.Shrock, Dennis: Choral Repertoire Oxford University Press, 2009, s. 298, Kustantajat käyttävät lyhenteen kirjaimia myös kuvaamaan erilaisia solistien ja kuorojen stemmoja eli äänialoja, vaikka teos ei olisi neliäänistä harmoniaa. Esimerkiksi Bachin Wachet auf, ruft uns die Stimme, BWV 140 luettelo "STB-soolot, SATB-kuoro" osoittaa, että esitykseen tarvitaan kolme solistia: sopraano, tenori ja basso sekä neliääninen kuoro.Shrock, Dennis: Choral Repertoire Oxford University Press, 2009, s. 298, "SATB/SATB"-merkintää taas käytetään silloin, kun tarvitaan kaksoiskuoro, kuten Pendereckin Puolalaisessa sielunmessussaPolish Requiem Schott Music 2022, tai SSATB-lyhennettä, jolloin sopraanot on jaettu kahteen, mikä on tyypillinen Englannin kirkkomusiikin äänenjako.Te Deum in D / By Henry Purcell alfred.com Bachin H-mollimessun luettelossa yhtye rajataan enimmillään SSATB- solisteihin ja SSAATTBB:n kahdeksanosaiseen kuoron. Luettelossa mainitaan myös, että se sisältää osia SATB-, SSATB-, SSATBB- ja SATB/SATB-kuoroille, aarioita yksittäisille solisteille sekä duettoja SS:lle, ST:lle ja SA:lle. == Viitteet == == Aiheesta muualla == * Cargile, Kimberly Anne, "Analyyttisen kapellimestarin opas Arvo Pärtin SATB A Capella -teoksiin" (2008). Väitöskirjat . 1106. https://aquila.usm.edu/dissertations/1106 Luokka:Lyhenteet Luokka:Musiikin teoria
Kehälehti

Kehälehti on kasvin kukan kehän lehti.Tieteen termipankki 5.10.2022: Kasvitiede: kehälehti. Kukkivien kasvien (koppisiemenisten) kukan kehän lehdet ovat kasvista riippuen erilaistuneet tai erilaistumattomat. Suurella osalla kukkakasveista kehälehdet ovat erilaistuneet terälehdiksi ja verholehdiksi. Tällöin terälehtikehä muodostaa teriön ja verholehtikehä verhiön ja kukka on tyypiltään erilaiskehäinen. Kasvitieteen terminologiassa käsitettä kehälehti käytetään yleensä silloin, kun terä- ja verholehtiä ei voi ulkonäön perusteella erottaa toisistaan, eli kukka on yhtäläiskehäinen. Yhtäläiskehäisyys on tyypillisempää yksisirkkaisilla kasveilla kuin (aito)kaksisirkkaisilla.Tieteen termipankki 5.10.2022: Kasvitiede: kehä.Tieteen termipankki 5.10.2022: Kasvitiede: yhtäläiskehäinen.Tieteen termipankki 5.10.2022: Kasvitiede: erilaiskehäinen. == Lähteet == Luokka:Kukat
ARA Santa Cruz (S-41)

ARA Santa Cruz (runkonumero S-41) on Argentiinan laivaston vuonna 1982 vesille laskettu Santa Cruz -luokan sukellusvene. == Valmistus == Alus tilattiin 30. marraskuuta 1977 Thyssen Nordseewerkeltä Emdenistä, missä köli laskettiin 6. joulukuuta 1980. Alus laskettiin vesille 28. syyskuuta 1982 ja otettiin palvelukseen 18. lokakuuta 1984.Gardiner, Robert s. 11 == Palvelus == Alus on palveluksessa. == Lähteet == * === Viitteet === Luokka:Santa Cruz -luokan sukellusveneet
Sammy Winward

Samantha Kate Winward (s. 12. lokakuuta 1985 Bolton, Suur-Manchester, Englanti) on englantilainen näyttelijä, laulaja ja malli. Hänet tunnetaan parhaiten Katie Sugdenin roolista draamasarja Emmerdalessa. ==Lähteet== Luokka:Englantilaiset näyttelijät Luokka:Englantilaiset laulajat Luokka:Brittiläiset mallit Luokka:Vuonna 1985 syntyneet Luokka:Elävät henkilöt
Lise Østergaard

Lise Østergaard (18. marraskuuta 1924 Odense – 3. huhtikuuta 1996) oli tanskalainen psykologi ja sosiaalidemokraattinen poliitikko. Hän istui kansankäräjillä vuosina 1979–1984 ja toimi Tanskan kulttuuri- sekä Pohjoismaaministerinä 1980–1982. Lisäksi hän oli salkuton ministeri vuosina 1977–1980. ==Lähteet== ==Aiheesta muualla== * Lise Østergaard Tanskan kansankäräjien verkkosivuilla Luokka:Tanskan kulttuuriministerit Luokka:Tanskalaiset psykologit Luokka:Vuonna 1924 syntyneet Luokka:Vuonna 1996 kuolleet
Samuel Huotari

Samuel Huotari (s. 6. helmikuuta 2007)https://www.pesistulokset.fi/pelaaja/10559#tab:1 on suomalainen pesäpalloilija ja hän edustaa Miesten Superpesiksessä pelaavaa Sotkamon Jymyä. Huotari aloitti kauden 2024 lainasopimuksella Seinäjoen JymyJusseissa, mutta palasi takaisin Jymyn riveihin 13 ottelun jälkeen. Kauden 2024 päätteeksi Huotari voitti Jymyssä uransa ensimmäisen suomenmestaruuden. https://www.superjymy.fi/samuel-huotari-ja-veeti-kokko-lainalle-jymyjusseihin/ Huotari on Sotkamon Jymyn oma kasvatti ja hänen sopimuksensa kestää kauden 2027 loppuun saakka. Hän pelaa ulkokentällä polttolinjassa ja sisäpelissä vaihtajana tai kotiuttajana.https://www.superjymy.fi/joukkue/?pelaaja=samuel- huotari Samuel Huotari on yksi Jymyn lupaavimmista junioreista. Huotari on pelannut 31 Miesten Superpesiksen runkosarjan ottelua. Näissä otteluissa hän on lyönyt 1+11=12 juoksua, tuonut 23 juoksua ja kerännyt 86 kärkilyöntiä. Ylemmissä pudotuspeleissä Huotari on pelannut 10 ottelua, joissa hän on lyönyt 0+4=4 juoksua ja kerännyt 13 kärkilyöntiä Tilastot päivitetty 17.11.2024 Samuel Huotari on lopettaneen pesäpalloilijan Mikko Huotarin poika. Samuelin veli Aleksanteri edustaa niin ikään Sotkamon Jymyähttps://www.kainuunsanomat.fi/artikkeli/isan-joma-pojan-jymya-vahvempi- aleksanteri-huotari-kohtasi-superpesis-debyytissaan-joensuussa-isan ja sisko Nelli edustaa Joensuun Mailaa Naisten Superpesiksessä. https://naiset.joensuunmaila.fi/fi-fi/joukkue/1164/ == Lähteet == Luokka:Suomalaiset pesäpalloilijat Luokka:Vuonna 2007 syntyneet Luokka:Elävät henkilöt
Valekukka

Valekukka eli pseudantio, pseudanthium on kukinto, joka ulkoisesti muistuttaa yhtä kukkaa, mutta koostuu useasta toiminnallisesti erillisestä kukasta. Valekukat muodostuvat surkastuneista ja yhteenkasvaneista kukista. Erityistapauksena tunnetaan tyräkkikasveille tyypillinen, muun muassa kaikilla tyräkeillä esiintyvä valekukkatyyppi cyathium, jossa pienet kukat ovat surkastuneet teriöttömiksi ja niitä ympäröivät usein värikkäät suojuslehdet.Tieteen termipankki 5.10.2022: Kasvitiede: valekukka.Tieteen termipankki 5.10.2022: Nimitys: pseudanthium.Tieteen termipankki 5.10.2022: Kasvitiede: cyathium. Anturio rojo (Anthurium andraeanum) - Flickr - Alejandro Bayer.jpg|flamingokukka: puikelokukinto ja punainen suojuslehti. Houttuynia cordata 4.JPG|Viherkameleonttilehti: valkosuojuksellinen tähkä. Euphorbia Milii flowers.jpg|Piikkikruunu: punaisten lehtien ympäröimiä cyathiumeja. Gazania June 2013-1.jpg|timanttikukka: mykerö, joka koostuu lukuisista kehrä- ja laitakukista. == Lähteet == Luokka:Kukat
Marsac (Tarn-et-Garonne)

Marsac on kunta Lounais-Ranskassa Tarn-et-Garonnen departementissa Occitanien alueella. Se sijaitsee noin 32 kilometriä Castelsarrasinin kaupungista lounaaseen. Kunnan nähtävyyksiä on keskiajalta peräisin oleva linna Château de Marsac. Linnan vanhin osa on nelikulmainen torni 1100-luvulta. Linnasta löytyy myös osia 1200-luvulta. Nykyisen muotonsa linna sai renessanssin aikaan, sekä vielä 1700- ja 1800-luvuilla tehdyissä muutostöissä. Linna on yksityisomistuksessa. ==Lähteet== ==Aiheesta muualla== Luokka:Tarn-et-Garonnen kunnat
Rumble at Club 16 – Radiomafia Live 1991

Rumble at Club 16 - Radiomafia Live 1991 on Francine-yhtyeen live-albumi. Se julkaistiin 2. joulukuuta 2022. Keikkasetti koostui kahden ensimmäisen albumin kappaleista. Mukana oli tuoreen singlen lisäksi myös neljä kappaletta yhtyeen vielä tuolloin julkaisemattomalta kolmannelta albumilta. Keikan päätti versiointi Elvis Presleyn ensimmäisestä singlestä That's All Right. == Kappaleet == # # # # # # # # # # # # # # == Lähteet == Luokka:Vuoden 2022 konserttitallenteet Luokka:Francinen albumit
Marsac

Marsac voi tarkoittaa seuraavia: == Maantiede == * Marsac, kunta Ranskassa Charenten departementissa * Marsac, kunta Ranskassa Creusen departementissa * Marsac-sur-l'Isle, kunta Ranskassa Dordognen departementissa * Marsac, kunta Ranskassa Hautes-Pyrénées’n departementissa * Marsac-sur-Don, kunta Ranskassa Loire-Atlantiquen departementissa * Marsac-en-Livradois, kunta Ranskassa Puy- de-Dômen departementissa * Marssac-sur-Tarn, kunta Ranskassa Tarnin departementissa * Marsac, kunta Ranskassa Tarn-et-Garonnen departementissa
Poupas

Poupas on kunta Lounais-Ranskassa Tarn-et-Garonnen departementissa Occitanien alueella. Se sijaitsee noin 30 kilometriä Castelsarrasinin kaupungista lounaaseen. Saint-Christophen kirkko on rakennettu 1400-luvulla. Kellotorniseinän rakentaminen aloitettiin 1400-luvun jälkipuoliskolla. Eteläinen kappeli, nykyinen sakasti, rakennettiin 1700-luvulla. Pohjoinen kappeli tuhoutui vuonna 1902. Château de Poupas on 1600-luvulla asuintalo, joka rakennettiin osittain uudelleen noin vuonna 1860. Paikalla ollut keskiaikainen linna on tuhoutunut. ==Lähteet== ==Aiheesta muualla== Luokka:Tarn-et-Garonnen kunnat
Ossi Haaramäki

Ossi Haaramäki (s. 1934) on suomalainen entinen kirkkoherra, teologi ja kirjailija. Haaramäki kuului Suomen evankelis-luterilaisen kirkon vaikuttajiin työvuosinaan 1960–1990-luvuilla. Hän on tullut tunnetuksi erityisesti Mikael Agricolan tutkimuksesta. Haaramäki on työskennellyt muun muassa Nurmon seurakunnan kirkkoherrana ja Lapuan hiippakunnan asessorina. Haaramäki toimi Suomen evankelis-luterilaisen kirkon kirkolliskokouksen pappisedustajana vuosina 1974–1982 ja 1986–1996. Hän oli Pohjanmaan Kokoomuksen ehdokas europarlamenttiin vuonna 1996. == Teokset == * * (63 s.) * * * * == Lähteet == Luokka:Suomalaiset teologit Luokka:Suomen evankelis-luterilaisen kirkon papit Luokka:Suomen evankelis-luterilaisen kirkon kirkolliskokousedustajat Luokka:Vuonna 1934 syntyneet Luokka:Elävät henkilöt
Puikelo

Puikelo eli spadix on tähkämäisen kukinnon eräs tyyppi, jossa lapakko eli kukinnon keskiranka on paksu ja pehmeä.Tieteen termipankki 5.10.2022: Kasvitiede: puikelo. Puikelokukintoja on suurella osalla vehkakasveista, ei kuitenkaan limaskoiden sukuisilla. Monilla vehkoilla pienikukkainen puikelo muodostaa ympäröivän, kookkaan ja kirkasvärisen suojuslehden kanssa eräänlaisen valekukan. Muista yksisirkkaisista puikeloita on esimerkiksi kalmojuurilla, panamapalmukasveilla ja palmiokasveilla (kairapalmukasveilla). Aiemmin puikelolliset kasvit lahkoissa Alismatales, Arecales ja Pandanales on luokiteltu morfologian perusteella lähisukulaisiksi (Spadiciflorae). == Lähteet == Luokka:Kasviorganologia
Markku Orsila

Markku Santeri Orsila (s. 5. heinäkuuta 1971 Kajaani) on suomalainen pappi, perheneuvoja, kirjailija ja kirkolliskokousedustaja. Vuodesta 2021 lähtien Orsila on työskennellyt Etelä-Pohjanmaan perheasiain neuvottelukeskuksen johtajana. Aikaisemmin Orsila on työskennellyt johtavana kappalaisena Peräseinäjoen kappeliseurakunnassa vuosina 2017–2021. Orsila toimi Kauhajoen koulusurmien jälkihoitohankkeen vetäjänä. Orsila on toiminut Suomen evankelis- luterilaisen kirkon kirkolliskokouksen pappisedustajana vuodesta 2008 lähtien. == Teokset == * * * == Lähteet == Luokka:Suomen evankelis-luterilaisen kirkon papit Luokka:Suomen evankelis-luterilaisen kirkon kirkolliskokousedustajat Luokka:Syntymävuosi puuttuu Luokka:Elävät henkilöt Luokka:Suomalaiset kirjailijat
Endokarppi

Endokarppi eli hedelmän sisäseinä on perikarpin eli hedelmän seinän kolmesta kerroksesta sisin. Monissa hedelmissä se on ohut, mutta luumarjoilla paksu ja kova.Tieteen termipankki 5.10.2022: Kasvitiede: endokarppi. Anatomisesti hedelmän seinän kerrokset kehittyvät kukan sikiäimen seinästä. Vasta endokarpin sisäpuoliset rakenteet hedelmässä ovat kasvin siementä, jonka kerrokset kehittyvät puolestaan sikiäimen ympäröimästä hedelmöityneestä siemenaiheesta. == Lähteet == Luokka:Kasviorganologia
Bhutanin kansalaisuus

Bhutanin kansalaisuus on laillinen suhde yksittäisen henkilön ja Bhutanin kuningaskunnan välillä. Maassa noudatetaan pääsääntöisesti ius sanguinis -periaatetta. == Kansalaisuuden saaminen syntymällä == Bhutanin perustuslain mukaan maan syntyperäisiä kansalaisia ovat sellaiset henkilöt, joiden molemmat vanhemmat ovat bhutanilaisia. Lisäksi henkilöt, joilla on ollut kotikunta Bhutanissa ennen 31. joulukuuta 1958, ja joiden nimi on kirjattu väestörekisteriin, ovat rekisteröinnin perusteella Bhutanin kansalaisia. == Kansalaisuuden saaminen hakemuksella == Bhutanin kansalaisuuden voi saada hakemuksella, mikäli hakija täyttää seuraavat ehdot: * Hakija on vähintään 21-vuotias (15-vuotias, mikäli toinen vanhemmista on bhutanilainen) * Hakija on asunut maassa vähintään 20 vuotta (15 vuotta, mikäli henkilö työskentelee maan hallitukselle) * Hakija on mieleltään terve * Hakija osaa puhua, kirjoittaa ja lukea dzongkhan kieltä sujuvasti * Hakija tuntee hyvin Bhutanin historiaa, kulttuuria, tapoja ja perinteitä * Hakijaa ei ole tuomittu vankeuteen rikoksista Bhutanissa tai ulkomailla * Hakija ei ole todistettavasti puhunut tai toiminut Bhutanin kuningasta, kansaa tai valtiota vastaan. * Hakija vannoo uskollisuudenvalan täytettyään kaikki muut ehdot. Bhutanin kansalaisuus listataan toisinaan yhdeksi maailman vaikeimmista kansalaisuuksista saada. Kansalaisuutta on haettava hakemuksella myös siinä tapauksessa, jos vain toinen henkilön vanhemmista on bhutanilainen. == Kaksoiskansalaisuus ja kansalaisuuden menettäminen == Bhutan ei salli kaksoiskansalaisuutta. Bhutanilaiset, joille myönnetään toisen maan kansalaisuus, menettävät automaattisesti Bhutanin kansalaisuutensa. == Lähteet == kansalaisuus Luokka:Kansalaisuus
Dmitri Rumjantsev

Dmitri Germanovitš Rumjantsev (ven. Дмитрий Германович Румянцев, s. 4. heinäkuuta 1965 Moskova, Venäjän SFNT, Neuvostoliitto) on venäläinen poliitikko, joka tunnetaan parhaiten äärioikeistolaisen uusnatsijärjestön Kansallissosialistisen yhteisön (ven. Национал-социалистическое общество, Natsional-sotsialistitšeskoe obštšestvo; lyh. НСО, NSO) puheenjohtajana. Luokka:Venäläiset poliitikot
Koúnoupas

Koúnoupas () eli Agía Dýnami (Αγία Δύναμη, ) on pieni Kreikan saari, joka kuuluu Pohjoisen Egean saariin ja sijaitsee Chíoksen saaren lounaisrannikon edustalla. Saaren pinta-ala on 0,015 neliökilometriä ja se on asumaton (vuonna 2011). Hallinnollisesti Koúnoupas kuuluu Chíoksen kuntaan, Chíoksen alueyksikköön ja Pohjois-Egean saarten alueeseen. == Lähteet == Luokka:Chíos Luokka:Pohjoisen Egean saaret
Krommýdi

Krommýdi () on pieni Kreikan saari, joka kuuluu Kykladien saariryhmään ja tarkemmin Prasonísian saariin, ja sijaitsee Mýkonoksen saaren lounaispuolella. Saaren pinta-ala on noin 0,019 neliökilometriä ja se on asumaton (vuonna 2011). Hallinnollisesti Krommýdi kuuluu Mýkonoksen kuntaan, Mýkonoksen alueyksikköön ja Etelä-Egean saarten alueeseen. Krommýdin länsipuolella sijaitsee Práson saari ja lounaispuolella Sfontílin saari. == Lähteet == Luokka:Kykladit Luokka:Mýkonos
Kýdonas

Kýdonas (, myös Kydonás, Κυδωνάς) on pieni Kreikan saari, joka kuuluu Pohjoisen Egean saariin ja sijaitsee Lesboksen saaren itärannikolla Skála Néon Kydoniónin kylän edustalla. Saaren pinta-ala on 0,024 neliökilometriä ja se on asumaton. Hallinnollisesti Kýdonas kuuluu Mytilínin kuntaan, Lesboksen alueyksikköön ja Pohjois-Egean saarten alueeseen. == Lähteet == Luokka:Mytilíni Luokka:Pohjoisen Egean saaret
Lázaros (saari)

Lázaros () on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin ja Koufonísian saariin, ja sijaitsee Kéroksen saaren eteläpuolella. Saaren pinta-ala on noin 0,016 neliökilometriä ja se on asumaton (vuonna 2011). Hallinnollisesti Lázaros kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. == Lähteet == Luokka:Pienet Kykladit
Lázaros

Lázaros (, ”Lasarus”) voi viitata seuraaviin: * Lázaros, saari Kykladien saariryhmässä Kreikassa * etunimenä: ** Lázaros Christodoulópoulos, kreikkalainen jalkapalloilija ** Lázaros Papadópoulos, kreikkalainen koripalloilija
Louloúdi

Louloúdi (, myös Louloúdio, Λουλούδιο) eli Louloúda (Λουλούδα) on pieni Kreikan saari, joka kuuluu Euboian saariin ja tarkemmin Petalioí-saariin, ja sijaitsee Megalónisoksen saaren itärannikon edustalla. Saaren pinta-ala on noin 0,031 neliökilometriä ja se on asumaton. Hallinnollisesti Louloúdi kuuluu Kárystoksen kuntaan, Euboian alueyksikköön ja Keski-Kreikan alueeseen. Saari on kallioinen ja koostuu kalkkikivestä ja marmorista. == Lähteet == Luokka:Euboian saaret Luokka:Kárystos
Novopskov

Novopskov (; vuosina 1638–1829 – Zakamjanka () on kaupunkityyppinen taajama Ukrainan Luhanskin alueen pohjoisosassa Starobilskin piirissä. Taajama sijaitsee Donetsin Aidar-sivujoen varrella, noin 135 kilometriä aluekeskus Luhanskista pohjoiseen ja 38 kilometriä piirikeskus Starobilskin keskustasta koilliseen. Ukrainan tilastokeskus arvioi taajaman väkiluvuksi 9 489 asukasta vuoden 2021 alussa. Taajamassa on linja-autoasema. Vuonna 2001 Novopskovin väkiluku oli 10 115\. Tuolloin 84,4 prosenttia asukkaista oli etniseltä taustaltaan ukrainalaisia ja 15,4 prosenttia venäläisiä. Novopskovin lähistöllä sijaitsi pronssikautisia asuinpaikkoja. Alkujaan nimellä Zakamjanka tunnetun nykyisen asutuskeskuksen kasvu tapahtui 1600-luvun alkupolella; perustamisajankohtana pidetään vuotta 1638. Kaupunkityyppisen taajaman asema vuonna 1957. Vuosina 1931-2020 Novopskov oli Novopskovin piirin hallintokeskus. Ukrainan kesän 2020 aluehallintouudistuksessa taajama (ja aiempi piiri) liitettiin alueeltaan kasvaneeseen Starobilskin piiriin. Venäjän hyökkäyssodan (2022–) alkuvaiheessa taajama miehitettiin. Автовокзал - panoramio (11).jpg| Linja-autoasema. Culture club - panoramio.jpg|Kulttuuritalo. City s beach - panoramio.jpg|Uimaranta Aidarjoen rannalla. == Lähteet == ==Aiheesta muualla== Luokka:Luhanskin alueen kaupunkityyppiset taajamat Luokka:Starobilskin piiri
Makronísi (Leipsoí)

Makronísi () eli Makrý (Μακρύ) eli Loúgka (Λούγκα) on pieni Kreikan saari, joka kuuluu Dodekanesian saariryhmään ja tarkemmin Chálavran saariin, ja sijaitsee Leipsoín saaren eteläpuolella. Saaren pinta-ala on 0,197 neliökilometriä ja se on asumaton. Hallinnollisesti Makronísi kuuluu Leipsoín kuntaan, Kálymnoksen alueyksikköön ja Etelä-Egean saarten alueeseen. Makronísi on Chálavran saarista suurin. == Lähteet == Luokka:Dodekanesia Luokka:Leipsoí